31998R1198
L 166/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО, ЕОВС, ЕВРАТОМ) № 1198/98 НА СЪВЕТА
от 5 юни 1998 година
за изменение на Регламент (Евратом, ЕОВС, ЕИО) № 549/69 относно определяне на категориите на длъжностните лица и други служители на Европейските общности, за които се прилагат разпоредбите на член 12, член 13, втори параграф, и член 14 от Протокола за привилегиите и имунитетите на Общностите
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на единен Съвет и единна Комисия на Европейските общности,
като взе предвид Протокола за привилегиите и имунитетите на Европейските общности, и по-специално членове 16 и 23 от него,
като взе предвид предложението на Комисията (1),
като взе предвид становището на Европейския парламент (2),
като взе предвид становището на Съда на Европейските общности (3),
като взе предвид становището на Сметната палата (4),
(1)
като има предвид, че Европейският паричен институт е представил становище (5);
(2)
като има предвид, че вече е създадена Европейската централна банка;
(3)
като има предвид, че е целесъобразно да се разшири прилагането на Регламент (Евратом, ЕОВС, ЕО) № 549/69 (6) до Европейската централна банка, за да се гарантира, че членовете на персонала Европейската централна банка с оглед на техните задължения и отговорности и на тяхното особено положение, се ползват от същите привилегии, имунитети и улеснения,
ПРИЕ НАСТОЯЩИЯ РЕГЛАМЕНТ:
Член 1
Член 4а от Регламент (Евратом, ЕОВС, ЕИО) № 549/69 се отменя, считано от деня след приключването на ликвидацията на Европейския паричен институт.
Член 2
В Регламент (Евратом, ЕОВС, ЕИО) № 549/69 се добавя следното:
„Член 4в
Без да се накърнява член 23 от Протокола за привилегиите и имунитетите на Общностите по отношение на членовете на Управителния съвет и Генералния съвет на Европейската централна банка, се прилагат привилегиите и имунитетите, предвидени в член 12, в член 13, втора алинея, и в член 14 от Протокола при същите условия и в същите граници като тези, определени в членове 1, 2 и 3 от настоящия регламент за:
-
персонала на Европейската централна банка,
-
лицата, получаващи пенсии за инвалидност, за осигурителен стаж или наследствени пенсии, изплащани от Европейската централна банка.“
Член 3
Настоящият регламент се прилага от 1 юни 1998 година.
Член 4
Настоящият регламент влиза в сила на следващия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 5 юни 1998 година.